Dragi naši prijatelji,

veseli nas što se naša suradnja nastavlja i dalje. Iako smo trenutno svi udaljeni jedni od drugih, naše zajedničke aktivnosti nas i dalje zbližavaju i naše prijateljstvo raste iz dana u dan.

Pri kraju smo prvoga razreda, što znači da smo svi naučili abecedu. Zato vas pozivam na izradu naše ABECEDE PRIJATELJSTVA. Samo pratite upute i sve će vam biti jasno:

1. korak: Na ovoj slici abecede, ispod svih slova, kriju se naša imena. Pročitaj abecedu i pređi preko svakog slova prstom (ako si na mobitelu/tabletu) ili mišem (ako si na računalu/laptopu). Tako ćeš otkriti ispod kojeg slova se krije tvoje ime- to slovo postaje tvoje.

NAŠ ZAJEDNIČKI POPIS UČENIKA- PRONAĐI SVOJE SLOVO

<https://view.genial.ly/5ea7dc9aacbc610d1936703b/interactive-image-interactive-image>

1. korak: pripremi si 1 čisti bijeli papir i drvene bojice, a možeš i jedan crni flomaster. Gore na sredini papira, kao naslov, napiši samo svoje slovo (možeš ga ukrasiti kako želiš bojicama)
2. korak: ljudi istražuju i smišljaju nove strojeve/uređaje/stvari kako bi si olakšali i poboljšali život, sada ćeš ti biti mali istraživač. Smisli neki novi uređaj. Neka naziv tog uređaja započinje tvojim slovom. Napiši naziv tvog izmišljenog uređaja ispod tvog slova.
3. Zatim ispod naziva uređaja napiši 2-3 rečenice o tom uređaju. Npr. Kome je namijenjen? Za što se koristi? Kako poboljšava život? (rečenice piši olovkom da možeš obrisati ako nešto pogriješiš, a kada završiš podebljaj ih crnim flomasterom)
4. Nacrtaj svoj uređaj drvenim bojicama ispod rečenica koje si napisao.
5. Kada budeš zadovoljan svojim uratkom, uslikaj ga i pošalji svojoj učiteljici.

BUDI MAŠTOVIT I SMISLI SVOJ UREĐAJ NA ZADANO SLOVO!

Moje slovo je M pa sam ja krenula razmišljati kako ću…moj mali primjer. Ti smisli svoj…

**M**

MIRAC

MIRAC TREBA ONIMA KOJI SE STALNO SVAĐAJU. ON ZAČAS POMIRI POSVAĐANE PRIJATELJE. MIRAC PREPLETE RUKE POSVAĐANIMA I NE PUSTI IH DOK SE NE POMIRE.

crtež uređaja